Latvijas Universitātes Arodbiedrības organizācijas

**S T A T Ū T I**

Pieņemti

Latvijas Universitātes Arodbiedrības organizācijas

5. konferencē

2015.gada 14. aprīlī

|  |
| --- |
| **Latvijas Universitātes Arodbiedrības organizācijas** **STATŪTI**    1. Latvijas Universitātes Arodbiedrības organizācija ir brīvprātīga personu apvienība, kas nodibināta, lai pārstāvētu un aizstāvētu savu biedru darba, ekonomiskās, sociālās un profesionālās tiesības un intereses saskaņā ar Latvijas Republikas Arodbiedrību likumu, citiem Latvijas Republikā spēkā esošiem likumiem un saviem Statūtiem, kā arī ievēro principus un normas, kas noteiktas Vispārējā cilvēktiesību deklarācijā, Starptautiskās darba organizācijas konvencijās un citos starptautiskos dokumentos. 2. Arodbiedrības darbības principi ir pašpārvalde, demokrātija un atklātums. 3. Attiecības ar Latvijas Universitāti, valsts iestādēm, pašvaldībām, sabiedriskajām organizācijām, kustībām un politiskajām partijām, kā arī citām arodbiedrību organizācijām tiek veidotas uz savstarpējas cieņas, līdztiesīgas partnerības pamatiem un sadarbības līgumiem.  I. Vispārējie noteikumi  1. Arodbiedrības pilns nosaukums ir –   “ **Latvijas Universitātes Arodbiedrības organizācija”,**  saīsināti – **LU AO**   1. LU AO darbības teritorija ir Latvijas Universitāte. 2. LU AO apvieno LU strādājošos un pensionētos LU darbiniekus. 3. LU AO pēc reģistrācijas LR Uzņēmumu reģistrā iegūst juridiskas personas tiesības.  II. LU AO mērķi, uzdevumi un darbības formas  1. LU AO pamatmērķis ir apvienot arodbiedrības biedrus kopīgai rīcībai, lai aizstāvētu   savas ekonomiskās, sociālās un profesionālās tiesības un intereses:   * tiesības uz darbu un tam atbilstošu samaksu; * tiesības uz veselībai nekaitīgiem un drošiem darba apstākļiem; * tiesības uz atpūtu, garīgo un kultūras vajadzību apmierināšanu; * piedalīties demokrātiskas un labklājībā dzīvojošas sabiedrības veidošanā; * veicināt izglītības un zinātnes attīstību; * attīstīt sadarbību ar augstskolu un zinātnes iestāžu arodbiedrībām Latvijā un ārvalstīs.  1. LU AO savu mērķu realizēšanai:  * pārstāv un aizstāv savu biedru intereses un tiesības LU, valsts iestādēs, tiesā, sniedz konsultācijas un palīdzību arodbiedrības biedriem; * slēdz darba koplīgumus ar LU, vienošanās ar valsts iestādēm, kontrolē to izpildi; * iesniedz pieprasījumus visās organizācijās par jautājumiem, kas skar LU AO biedru tiesības     un intereses;   * organizē mītiņus, demonstrācijas, piketus, arī streikus – kā galēju savu biedru sociāli ekonomisko interešu aizstāvēšanas līdzekli, kas nav pretrunā ar LR normatīvajiem aktiem; * organizē sabiedrisko kontroli par darba, darba aizsardzības un citu sociālās aizsardzības likumu ievērošanu saskaņā ar pastāvošo likumdošanu; * piedalās starptautiskās arodbiedrību kustības aktivitātēs; * veicina jaunu biedru iesaistīšanu arodbiedrībā; * veic arodbiedrības biedru izglītošanu; * sniedz informāciju par arodbiedrības darbību, izdod arodbiedrības informatīvos izdevumus; * organizē un piedalās labdarības un žēlsirdības pasākumos; * veido kopējos sociālās palīdzības un citus fondus; * īsteno citas darbības formas, kas veicina arodbiedrības mērķu un uzdevumu realizāciju.  III. Piederība LU AO  1. Par LU AO biedru var kļūt ikviens LU darbinieks. 2. Iestāšanās LU AO ir brīvprātīga. 3. Iestājoties jāraksta noteikta parauga iesniegums un jāiesniedz darba vietas pirmorganizācijai. 4. Iesniegumā potenciālais LU AO biedrs norāda, ka ir iepazinies ar Statūtiem, tos atzīst un apņemas pildīt. 5. Iesniegumu par uzņemšanu LU AO izskata pirmorganizācijaviena mēneša laikā no saņemšanas dienas. 6. Lēmumu par uzņemšanu LU AO pieņem pirmorganizācijas sapulce vai pirmorganizācijas vēlēta institūcija ar balsu vairākumu. Ja pirmorganizācija atsaka uzņemt par biedru, tad mēneša laikā no atteikuma saņemšanas dienas ir tiesības lēmumu pārsūdzēt LU AO Valdē. 7. Piederība LU AO sākas ar tā mēneša pirmo datumu, par kuru nomaksāta biedru nauda. 8. No LU AO izstājušos vai biedru maksas nemaksāšanas dēļ no uzskaites noņemto biedru uzņemšana LU AO var notikt saskaņā ar šo Statūtu 10., 11., 12. punktu un uzskatāma kā iestāšanās no jauna. Šādā gadījumā tiesības uz materiālajiem pabalstiem no arodbiedrības fondiem iestājas pēc 6 mēnešiem. 9. Pēc uzņemšanas LU AO tās biedrs saņem LU AO Padomes apstiprinātu biedra karti. 10. Katra LU AO pirmorganizācija veic savu biedru uzskaiti pēc vienota parauga uzskaites kartiņām un vienotas kārtības, kuru nosaka LU AO Padome. 11. LU AO biedrs, pārejot darbā uz citu LU struktūrvienību, uzskaites kartīti iesniedz ne vēlāk kā mēneša laikā jaunajā pirmorganizācijā.      1. LU AO biedru sarakstu, kurā norādīts biedra vārds, uzvārds, personas kods un struktūrvienība, kurā biedrs strādā, sastāda un tas tiek glabāts LU AO. 2. Piederība LU AO tiek izbeigta:  izstājoties no LU AO. Par izstāšanos biedram rakstiski jāpaziņo savai pirmorganizācijai un jānodod biedra karte;  * sakarā ar darba attiecību pārtraukšanu LU, biedrs tiek noņemts no uzskaites; * izslēdzot no LU AO, ja biedrs kaitē LU AO interesēm, pārkāpj Statūtus. Lēmumu par izslēgšanu pieņem LU AO Padomes sēdē, piedaloties attiecīgajam biedram, ar 2/3 padomes locekļu balsu vairākumu.  1. Līdz ar piederības izbeigšanu LU AO biedrs zaudē Statūtos noteiktās arodbiedrības biedra tiesības.Biedrs tiek izslēgts no LU AO biedru saraksta un tiek pārtraukta biedru naudas ieturēšana**.**  IV. LU AO biedru tiesības un pienākumi  1. LU AO biedram ir tiesības:  * saņemt arodbiedrības aizstāvību un atbalstu, juridisko palīdzību darba tiesību, darba aizsardzības un citos sociālo tiesību jautājumos un to izskatīšanā valsts, darba devēju institūcijās, tiesā; * saņemt materiālo palīdzību; * piedalīties savas arodorganizācijas institūciju vēlēšanās, brīvi apspriest un izvirzīt kandidatūras arodbiedrības institūciju darbam, tikt ievēlētam tajās; * piedalīties darba koplīgumu un citu vienošanās sagatavošanā, pieņemšanā un izpildes kontrolē; * saņemt jebkuru informāciju par arodbiedrības darbību, piedalīties arodbiedrības apmācībās; * piedalīties jautājumu izskatīšanā par savu profesionālo darbību; * brīvi paust un aizstāvēt savu viedokli un priekšlikumus, uzņemties iniciatīvu un atbildību izteikto priekšlikumu realizēšanā.  1. LU AO biedra pienākumi:  * pildīt arodorganizācijas Statūtus, Konferences, Padomes, Valdes un pirmorganizācijas lēmumus; * regulāri maksāt biedru naudu arodbiedrības noteiktajā kārtībā; * aktīvi piedalīties LU AO darbā, veicināt arodbiedrības biedru vienotību (solidaritāti); * apzinīgi strādāt, ievērot profesionālās ētikas normas, cienīt savu profesiju, pildīt pienākumus, kas paredzēti LU Darba koplīgumā vai citos arodbiedrības noslēgtajos   līgumos un ar tiem saskaņotajos normatīvajos dokumentos.   1. Par aktīvu darbu arodbiedrībā LU AO savus biedrus var morāli un materiāli stimulēt.  V. LU AO biedru nauda  1. Biedru nauda ir priekšnoteikums LU AO darbības nodrošināšanai, lai garantētu savu biedru tiesību aizsardzību atbilstoši Statūtiem, sniegtu pabalstus no kopējiem fondiem, kā arī veiktu citu darbību savu biedru interesēs un izpildītu viņu likumīgās prasības un vajadzības. 2. Naudas summas, kas nav nepieciešamas ikdienas darbības veikšanai, var noguldīt kredītiestādēs.  Biedra naudas lielums mēnesī ir:  * strādājošiem biedriem - 1% apjomā no atalgojuma bruto summas; * biedriem-pensionāriem, darbiniekiem, kuri atrodas bērna kopšanas atvaļinājumā, bezalgas atvaļinājumā esošajiem, bezdarbniekiem – 70 eiro centi.  1. Biedra naudu nemaksā:  * no arodbiedrības pabalsta summas; * no slimības pabalsta summas.  28. Biedra nauda tiek iekasēta ik mēnesi 26. punktā noteiktajā apjomā no biedra iepriekšējā mēneša atalgojuma bruto summas. Biedra naudas iekasēšanu veic, izmantojot bezskaidras naudas norēķinus saskaņā ar LU Darba koplīgumu. Ja nav iespējami bezskaidras naudas norēķini, tad biedru nauda iekasējama skaidrā naudā, norēķinoties ar organizācijas grāmatvedi noteiktajā kārtībā.VI. LU AO organizatoriskā uzbūve un vadība 29. LU AO organizatoriskās uzbūves pamatu veido LU AO biedri, kuri saskaņā ar LU struktūru apvienojas šīs struktūras arodbiedrības pirmorganizācijās.  Struktūrvienības pirmorganizācija institūcijas:   * arodbiedrības pirmorganizācijas sapulce; * arodbiedrības pirmorganizācijas birojs; * arodbiedrības pirmorganizācijas priekšsēdētājs.   30. Biedru sapulces galvenie uzdevumi ir:   * veidot arodbiedrības pirmorganizācijas biroju, noteikt tās kompetenci; * ievēlēt pirmorganizācijas priekšsēdētāju, vietnieku nosakot to pilnvaru laiku līdz 5 gadiem; * izvēlēt delegātus LU AO Konferencei.   Par arodbiedrības pirmorganizācijas priekšsēdētāju nevar ievēlēt konkrētās struktūrvienības vadītāju.  31. LU AO savu darbu veic ar šādu institūciju starpniecību:  Organizācijas Konference,  Organizācijas Padome,  Organizācijas Valde,  Organizācijas priekšsēdētājs,  Organizācijas priekšsēdētāja vietnieks,  Organizācijas Revīzijas komisija.  32. LU AO augstākā lēmējinstitūcija ir Konference, kas tiek sasaukta katru piekto gadu.  Konferences laiku, vietu, darba kārtību, delegātu ievēlēšanas kārtību un pārstāvniecības normu nosaka Padome. Nosakot pārstāvniecības normu, Padome ņem vērā to, lai Konferences delegāti tiktu ievēlēti no katras pirmorganizācijas.    33. Par balsstiesīgiem Konferences delegātiem tiek atzīti arī LU AO priekšsēdētājs, vietnieks un Revīzijas komisijas priekšsēdētājs.    34. Konferencē ar balsstiesībām piedalās pirmorganizāciju sapulcēs ievēlētie delegāti.  35. LU AO Konference ir tiesīga izlemt visus jautājumus, ja tajā piedalās 2/3 ievēlēto delegātu.  36. Lēmumus Konference pieņem ar vienkāršu balsu vairākumu, atklāti balsojot. Aizklāti jābalso, ja to pieprasa ne mazāk kā 1/3 Konferences delegātu.  37. Konferences lēmumi ir saistoši visiem arodbiedrības biedriem un pirmorganizācijām.  38. LU AO Konferences kompetencē ir visi LU AO darbības jautājumi un galvenie uzdevumi:   * pieņemt lēmumu par arodbiedrības izveidošanu, pārveidošanu vai darbības izbeigšanu; * apstiprināt arodbiedrības Statūtus, darbības programmu, Revīzijas komisijas Nolikumu un izdarīt tajos grozījumus; * izskatīt un apstiprināt , kā arī dot novērtējumu iepriekšējā Kongresā ievēlēto institūciju pārskatiem; * ievēlēt arodbiedrības priekšsēdētāju, vietnieku, Revīzijas komisiju; * apspriest un izlemt citus svarīgus arodbiedrības darbības jautājumus.     39. Padomi veido pirmorganizāciju priekšsēdētāji un konferencē ievēlētie pārstāvji.    40. Padome:   * organizē LU AO Konferenci; * ievēl Valdi; * koordinē pirmorganizāciju un biedru darbību, aizstāv to intereses; * apstiprina organizācijas budžetu (tāmi); * apstiprina organizācijas darbības virzienus; * ievēl priekšsēdētāju un vietnieku, ja kāds no tiem pārtraucis darbu konferences starplaikā; * ievēl jaunus Revīzijas komisijas locekļus, ja to vietas kļuvušas vakantas; * apspriež un izlemj citus svarīgus arodbiedrības darbības jautājumus.   41. LU AO Valde ir izpildinstitūcija, kas pieņem lēmumus un vada arodbiedrības darbību LU AO Padomes sēžu starplaikā. Valdiveido7 cilvēki, tajā ietilpst Konferencē ievēlētais organizācijas priekšsēdētājs un vietnieks, bet pārējos 5 Valdes locekļus no sava vidus ievēl Padome. Valdi vada organizācijas priekšsēdētājs vai vietnieks. Valdes sastāvu var atjaunot katru gadu.  42. LU AO Valdes priekšsēdētājs un viņa vietnieks katrs atsevišķi ir tiesīgs pārstāvēt arodbiedrību. Pārējiem Valdes locekļiem ir tiesības pārstāvēt arodbiedrību kopā ar valdes priekšsēdētāju un viņa vietnieku.  43. Valdes sēdes sasauc pēc vajadzības. Valdes sēdes ir lemttiesīgas, ja tajās piedalās ne mazāk kā puse Valdes locekļu.  44.Valde operatīvi izskata un izlemj arodbiedrības darbības jautājumus, izņemot Padomes kompetencē esošos.  45. Priekšsēdētājs:   * organizē, vada un nodrošina Padomes un Valdes darbu; * savu pilnvaru ietvaros pārstāv arodbiedrību un pauž tās viedokli LU vadībai, valsts un pašvaldību institūcijās un iestādēs, prokuratūrā, tiesā un sabiedriskajās organizācijās; * vēlēto institūciju darbības starplaikā vada organizācijas darbu un atbild par organizācijas kompetencē esošajiem jautājumiem; * izveido algotu LU AO darbinieku personālsastāvu, noslēdz ar tiem darba līgumus, atbrīvo tos no darba likumā noteiktajā kārtībā; * priekšsēdētāja (vietnieka) atalgojumu nosaka LU AO Valde; * priekšsēdētāja prombūtnes laikā viņa funkcijas pilda vietnieks; * priekšsēdētājs un vietnieks ir kredīta rīkotāji.   46. LU AO Revīzijas komisija ir patstāvīga LU AO institūcija, kuras pienākumos ietilpst sekot  tam, kā Padome, Valde un pirmorganizācijas ievēro Statūtu prasības un kā saskaņā ar Statūtiem tiek pildīti pieņemtie lēmumi. Revīzijas komisijas galvenais uzdevums ir pārbaudīt LU AO īpašuma izmantošanas pareizību, finansiālo darbību, budžeta izpildi, grāmatvedības un citu dokumentāciju, reizi gadā sniedz ziņojumu LU AO Padomei, bet par savu darbu atskaitās LU AO Konferencei. Revīzijas komisiju uz 5 gadiem ievēl Konference tās noteiktajā skaitliskajā sastāvā un kārtībā.  Revīzijas komisija lēmumus ir tiesīga pieņemt ar vienkāršu balsu vairākumu. Komisija darbojas saskaņā ar Nolikumu par Revīzijas komisiju, ko apstiprina Konference.  Revīzijas komisijas priekšsēdētājs ir tiesīgs piedalīties LU AO Padomes un Valdes sēdēs ar padomdevēja tiesībām. VII. LU AO īpašums, finansiālā un saimnieciskā darbība 47. LU AO ir sava manta un naudas līdzekļi. Arodbiedrībai ir tiesības brīvi rīkoties ar savu īpašumu saskaņā ar Latvijas Republikas likumiem.  48. LU AO īpašumu veido:   * ikmēneša biedru nauda; * ienākumi no finansiālās un saimnieciskās darbības; * ziedojumi un dāvinājumi; * iegādātās, uzskaitē pieņemtās, mantotās kustamās un nekustamās vērtības; * citi ienākumi.  LU AO finansiālos līdzekļus veido organizācijas rīcībā esošie naudas līdzekļi. LU AO grāmatvedis veic uzskaiti likumos noteiktajā kārtībā. Bilanci un gada pārskatu apstiprina Padome.  1. LU AO finansiālās darbības pamatprincipus un biedru naudas sadalījumu starp pirmorganizācijām nosaka Padome, un tie ir saistoši visām pirmorganizācijām. 2. Arodbiedrības biedru nauda tiek izlietota Statūtos noteikto mērķu un uzdevumu realizēšanai:  * arodbiedrības darbības nodrošināšanai, aizstāvot savu biedru intereses un tiesības; * arodbiedrības pasākumu organizēšanai ( piketi, streiki u.c. akcijas); * darba koplīgumu un vienošanos izstrādāšanai; * biedru apmācībai juridiskos, ekonomiskos, sociālos un citos jautājumos; * LU AO priekšsēdētāja, vietnieka, darbinieku, ekspertu un speciālistu algošanai; * biedru juridiskai konsultācijai un aizstāvībai; * arodbiedrības informācijai un aģitācijai; * centralizētai palīdzībai biedriem, veidojot solidaritātes fondus. Fondu nolikumus apstiprina LU AO Padome.   VIII. Izmaiņas statūtos   1. Lēmumu par izmaiņām Statūtos var pieņemt kārtējā LU AO Konferencē, bet to starplaikā Padome ar 2/3 balsu vairākumu.   XI. LU AO darbības izbeigšana, apvienošanās, jaunas arodbiedrības  dibināšana   1. Par LU AO lēmumu dibināt arodbiedrību apvienību vai iestāšanos šādā apvienībā lemj LU AO Konference, ja par to nobalso 2/3 delegātu, bet to starplaikā LU AO Padome, ja par to nobalso 2/3 Padomes locekļu. 2. Par LU AO likvidāciju lemj LU AO Konference, ja par to nobalso vairāk nekā 2/3 Konferences delegātu. 3. LU AO likvidācijas gadījumā to veic valdes locekļi, kuri darbojas saskaņā ar Konferences lēmumu, šiem Statūtiem un Latvijas Republikas spēkā esošo likumdošanu. 4. Valdes locekļi, veicot LU AO likvidāciju, veic norēķinus ar LU AO kreditoriem, ceļ prasības pret LU AO debitoriem, izpilda citas LU AO nodibinātās saistības. LU AO manta, kura palikusi pēc visu prasījumu apmierināšanas, tiek izmantota atbilstoši LU AO mērķiem. |
|  |